cyanic-selkie/wikianc huggingface dataset:
Frederick Sandys
En berømt parodi
Mot slutten av 1860-tallet tegnet han for ulike magasiner og tidsskrifter som Once a Week, Cornhill Magazine, Good Words og andre, men han illustrerte ikke bøker, iallfall ikke noen som har blitt gjenfunnet i ettertid. Tegningene har senere blitt samlerobjekter. Av alle pre-rafaelittene var han kanskje den mest teknisk begavede, men hans tresnitt av Harald Hårfagre kalt Harold Harfagr (1862) er innholdsmessig svært fjernt fra historiske realiteter.
Avvist av kunstakademiet
Tidlig på 1860-tallet begynte han å stille ut malerier som sementerte hans berømmelse. De mest kjente er Vivien (1863), Morgan le Fay (1864), Cassandra and Helen (1866) og Medea (1868). Norrøne sagaer og Le Morte d'Arthur ga ham emner han likte å male, men som ikke nødvendigvis gjorde ham til en populær maler. Det var dyster skjønnhet i hans aggressive og seksuelle rovdyrlignende kvinner som ikke var i pakt med tiden, men som ikke synes å gjenspeile hans personlige syn på kvinner.
Sandys hadde en affære med en sigøynerkvinne ved navn Keomi og hvis portrett han malte. I mange år levde han sammen med en velkjent skuespiller ved navn Mary Jones, scenenavn Miss Clive, og hun var også modell for en rekke av hans malerier. Han fikk hele ni barn med henne som overlevde barndommen. Hans skjødesløse livsstil, hans liv med kvinner og med alkohol ga ham betydelige økonomiske problemer.
Da Royal Academy avviste å stille ut hans maleri over Medea i 1868 for sommerutstillingen, var det et nederlag for ham. Beslutningen ble ansett å ha vært politisk begrunnet ettersom maleriets kvalitet var åpenbart. Maleriet, lik hans senere av Morgan-le-Fay fra arthurianske legender, var en avbildning av en kraftfull og nærmest ondskapsfull kvinnelig seksualitet som ga et klaustrofobisk inntrykk
Frederick Sandys døde i London den 25. juni 1904.
Angola under VM i svømmesport 2017
Angola deltok under VM i svømmesport 2017 i Budapest i Ungarn fra 14. - 30. juli 2017.
Maratonsvømming
Angola deltok med en svømmer under maratonsvømming.
Svømming
Angola mottok invitasjon fra FINA til å sende maksimum fire svømmere (to menn og to kvinner) til verdensmesterskapet.
Vermillion County
Vermillion County er et fylke i den amerikanske delstaten Indiana. Fylket hadde 16,212 innbyggere i 2010. Vermillion County ble opprettet i 1824 og fylkessetet er Newport.
Serbia og Montenegros regioner
Serbia og Montenegro var delt administrativt inn i et hovedstadsområde, Beograd by og 29 okrug (distrikt). Disse var igjen delt inn i opštine (kommuner). Til sammen var det 212 kommuner i landet.
Vojvodina og Kosovo er begge autonome provinser i Serbia.
Moods of Norway
Moods of Norway er et norsk merkenavn og en produsent av moteklær. Selskapet ble etablert av Stefan Dahlkvist, Peder Børresen og Simen Staalnacke i Stryn i 2003.
Serbia og Montenegros regioner
Serbia og Montenegros regioner er Vojvodina, Sentral-Serbia, Kosovo og Montenegro. Bortsett fra Montenegro som ikke er inndelt i distrikter, er regionene inndelt i «okrug» (distrikt) og hvert distrikt er delt i flere «opština».
Moods of Norway
Moods of Norway økte fra 2003 omsetningen fra 300,000 til nærmere 332,843,000 norske kroner i 2012. I 2011 gikk selskapet med 93 millioner i overskudd.
Selskapet meldte oppbud og ble slått konkurs 21. september 2017.
Etter konkursen kjøpte de gamle eierne tilbake rettighetene til varemerket Moods of Norway.
Moods of Norway ble relansert i ny drakt i mars 2019, nå under merkevaren Moods.
Historie
Det var i studietiden på Hawaii Pacific University i 2003 at Dahlkvist og Staalnacke fikk besøk av Børresen. De bestemte seg for å lansere et klesmerkekonsept som bygde på norske tradisjoner. Den første kolleksjonen ble klar samme år. Siden den gang har selskapet fortsatt å lansere nye kolleksjoner.
Etter etableringen i 2003 ble det åpnet en rekke butikker i Norge.
Etter etableringen av butikker i Norge begynte selskapet også satsing utenlands med egne butikker i Los Angeles og New York City. I tillegg tilbød Moods of Norways produkter i kjeder og butikker også i andre land.
Traktoren selskapet brukte i logoen sin var ikke en rosa Ferguson TE20, men denne traktoren ble ofte stilt ut sammen med produktene til Moods of Norway. Et tall er brodert på alle selskapets dresser og skjorter, en referanse til antall registrerte traktorer i Norge. Dette tallet har variert over tid og var på et tidspunkt 234,243. Moods of Norway hadde butikker i Norge og USA.
Selskapets kolleksjoner var tredelt: «street», «casual» og «cocktail».
Priser
Børresen og Staalnacke fikk tildelt Scheiblers Legats Talentpris for god design i 2006.
Acrelândia
Acrelândia er en kommune i delstaten Acre i nordregionen av Brasil.
Kangerlussuaq lufthavn
Kangerlussuaq lufthavn (IATA: SFJ, ICAO: BGSF), også kjent som Søndre Strømfjord lufthavn, ligger i Kangerlussuaq på Grønland. Flyplassen er den eneste på Grønland som er stor nok til å håndtere store fly av typen Boeing 757. Flyplassen er derfor internasjonal hub for Air Greenland. Flyplassen har også et mer stabilt vær enn de andre flyplassene på Grønland. Dette er fordi flyplassen ligger lenger fra kysten enn de andre flyplassene.
Oksana Ravilova
Oksana Ismailovna Ravilova (født 20. mai 1967 i Mirnyj i den nåværende Republikken Sakha i Russland) er en sovjet-russisk tidligere skøyteløper.
Ravilovas datter, Jekaterina Slujeva er en russiskfødt belarusisk skøyteløper.
Protochilus
Protochilus er en gruppe (slekt) av biller som hører til underfamilien gullbasser (Cetoniinae) i den artsrike gruppen Scarabaeoidea.
Utbredelse
Begge artene er beskrevet fra den Den demokratiske republikken Kongo.
Carls Viegas Gago Coutinho
Det sjøflyet Coutinho og Cabral brukte, et Fairey III, hadde ikke drivstoffkapasitet til hele turen, så de mellomlandet lande underveis, og flygere ble fulgt av eskorteskipet República. På turen langs den brasilianske kysten møtte de en kraftig regnstorm som forårsaket at flyets motor stoppet og flygere ble tvunget til å nødlande på havet. República forstod at noe var hendt og sendte ut nødsignal for be å andre skip i området å se etter sjøflyet Etter en tid i vannet ble flyverene funnet av det britiske frakteskipet Paris City fra Reardon Smith Line.
Coutinho oppfant en type sekstant som gjorde bruk av en en kunstig horisont. Denne sekstanten gjorde navigasjon uten visuell referanse til den virkelige horisonten mulig. Han oppfant et optisk instrument montert på flyets cockpitgulv, som målte farten når bakken var synlig.
Johan Peter Sommer
Johan Peter Sommer (født i Brevik 21. april 1902, død 2. juni 1983) var en norsk psykiater. Han tok medisinsk embetseksamen i 1930. Han var flere sesonger lege under hvalfangsten i Sørishavet, inntil han 1934 tok jobb på Ullevål sykehus.
Han ble spesialist i psykiatri omkring 1936, og hospiterte på Valen sykehus. Han ble endelig direktør ved Eg asyl i Kristiansand i juli 1944, i turbulente tider etter at tyskerne hadde avsatt forgjengeren, Trygve Smith og beslaglagt tuberkuloseavdelingen. Han ble etter to år etterfulgt av Norges første kvinnelige overlege og sykehusdirektør – Antonette Helene Grønn Braarvig.
Torberg Arneson
Torberg Arneson på Giske (virket i første halvdel av 1000-tallet) var en norsk høvding og stamfar for Giskeætten.
Torberg var sønn av Arne Arnmodsson på Giske, som tilhørte den mektige arnmødlingeætten. Såvel Torberg som hans brødre Kalv, Finn og Arne spilte fremtredende roller i Norge i første halvdel av 1000-tallet. Faren hadde vært kong Olav den helliges lendmann, og også Torberg kom til å stå på kongens side. Han fulgte ham i landflyktighet, og deltok i slaget på Stiklestad i 1030, hvor han ble såret.
Torberg var gift med Ragnhild, datter av Olav den helliges fiende Erling Skjalgsson på Sola. Datteren Tora ble gift med kong Harald Hardråde. Sønnen Øystein Orre falt i slaget ved Stamford bro i 1066, men gjennom den andre sønnen, Ogmund Torbergsson, ble han stamfar til den mektige Giskeætten.
Sven Ole Fagernæs
Sven Ole Fagernæs (født 12. mars 1945) er en norsk jurist. Fagernæs ble cand.jur. i 1972. Han var Norges regjeringsadvokat 1. januar 1994 til 1998, og 2001 til 2015. Fagernæs var konstituert departementsråd 1998-2001. Han har vært ansatt ved regjeringsadvokatembetet siden 1976. I 2004 ble han utnevnt til kommandør av St. Olavs Orden. Fra februar til september 2005 var han konstituert sysselmann på Svalbard
Sven Ole Fagernæs er samboer med tidligere høyesterettsdommer Kirsti Coward, og bror av Toppen Bech, og sønn av Syver Fagernæs (skattedirektør 1969-1976 ).
Giske våtmarksystem
Giske våtmarksystem er et ramsarområde i Giske kommune, Møre og Romsdal, bestående av i alt seks separate verneområder: to naturreservat og fire dyrefredningsområde. Ett av naturreservatene ligger på øya Giske, mens de fem andre ligger på øya Vigra i samme kommune.
Områdene har siden 1996 status som ramsarområde, på grunn av sin betydning for trekkfugler. Det er store grunne områder med mudderflater som blottlegges ved lavvann. Her samler det seg opp mye tang og tare, noe som gir gode betingelser for fugler som er på leting etter mat. Det finnes også myr, fuktige strandenger og sump i våtmarkssystemet.
De seks områdene er
Goslar
Goslar (am Harz) er en by i den tyske delstaten Niedersachsen. Byen har et areal på 92,58 km², og har 42 792 innbyggere (31. desember 2006). Byen ligger ved utkanten av fjellområdet Harz. Gamlebyen i Goslar står sammen med Rammelsberggruvene og Øvre Harz vannreguleringssystem på UNESCOs liste over verdens kulturarv.
Haakon Skraastad
Haakon Guthorm Skraastad (født 30. juni 1901, død 8. mai 1981 ) var en norsk arkitekt.
Goslar
Historie
Goslar ble grunnlagt i 922 av Henrik I. På 1000-tallet bygde Henrik II et keiserpalass i byen, fordi det lå en sølvgruve i fjellet Rammelsberg, like i nærheten av Goslar. Myntene fra denne tiden ble spredt helt til Færøyene. Byen ble et viktig punkt i det tysk-romerske riket og flere riksdager ble holdt i Goslar. Senere ble byen tildelt status som fri riksstad og ble medlem i Hansa-forbundet. I trettiårskrigen ble Goslar inntatt av svenske tropper og i 1802 opphørte dens status som fri riksstad, da Goslar ble underlagt Preussen. Siden 1992 er den historiske bykjernen og sølvgruven i Rammelsberg med på UNESCOs liste over verdensarv.
Assis Brasil
Assis Brasil er en kommune i delstaten Acre i nordregionen av Brasil.
Haakon Skraastad
Skraastad fullførte arkitektlinjen ved NTH i 1925 og oppholdt seg i Amerika 1927–30. Han hadde privatpraksis som arkitekt i Oslo i 1930–39. I perioden 1937–42 arbeidet han dessuten som timelærer i frihåndstegning ved Oslo tekniske aftenskole. I 1939 ble han ansatt ved Norges Kooperative Landsforenings Arkitektkontor.
Skraastad har etterlatt seg en rekke funkisbygninger i Oslo og Hamar, mange utført i samarbeid med andre arkitekter, særlig Fin Wollebæk. Han har også skrevet en bok med tittelen «Om bakerier».
Khabib Nurmagomedov
Khabib Abdulmanapovitsj Nurmagomedov (russisk skrivemåte: Хабиб Абдулманапович Нурмагомедов, avarisk skrivemåte: ХIабиб ГӀабдулманапил НурмухӀамадов, engelsk skrivemåte: Khabib Abdulmanapovich Nurmagomedov), (født 20. september 1988 i Sidli i distriktet Tsumadin i Republikken Dagestan, Russland) er en russisk tidligere MMA-utøver av avarisk opphav som siden 2011 har vært under kontrakt med UFC, der han stilte i vektklassen lettvekt. Han holder UFCs tittelbelte i lettvekt og forble ubeseiret gjennom alle sine 29 kamper i MMA.
Med en suksessfull brytetrener som far, vokste Khabib Nurmagomedov opp med bryting fra barnsben av. I 2001 flyttet familien fra landsbygda til delrepublikkens hovedstad, Makhatsjkala. Der oppdaget han MMA gjennom en video han kom over som inspirerte ham til å gå inn for sporten. Etter år med fristilbryting i bagasjen valgte faren hans å introdusere ham for judo da han var 15 år. Hans far ønsket at Khabib skulle få trening i den tradisjonelle drakten, kallt gi. Siden den gang har han oppnådd svart belte i judo. Som 17-åring ble Khabib videre introdusert for sambo, en grappling-basert kampsport som også tillater slag. Innen konkurranser oppnådde han å bli både russisk mester og senere to ganger verdensmester i sambo. , I 2012 vant han to mesterskapstitler i submission wrestling holdt av organisasjonen North American Grappling Assocation.
I 2008 tok han steget over i mixed martial arts. Etter 16 seire på rad i mindre organisasjoner, signerte han en kontrakt med UFC på tampen av 2011.
I 2013 ble en video fra 1997 offentliggjort som viste en ni år gammel Khabib Nurmagomedov i brytekamp med en bjørneunge. Året etter offentliggjorde han et fersk filmklipp av seg selv i brytekamp med en bjørneunge som er lenket fast i kjetting og påsatt munnkurv. Filmklippet førte til anklager om dyremishandling.
UFC skal ifølge Nurmagomedov allerede i 2016 ha tilbudt ham tittelkamp. Til tross for at han skal ha signert to forskjellige tilsendte kontrakter for å fastspikre et oppgjør mot daværende tittelmester Eddie Alvarez, ble tittelkampen i stedet gitt til mer navngjetne Conor McGregor. Nurmagomedov fikk likevel gå kamp under det samme stevnet, UFC 205. Motstander var Michael Johnson.
Nurmagomedov er en av flere kampsportutøvere som har høstet kritikk for å gjeste Tsjetsjenia på invitasjon fra den russiske delrepublikkens president Ramzan Kadyrov for å promotere Kadyrovs satsing på kampsport. Nurmagomedov sluttet seg til forsvarerne av Ramzan Kadyrov mot kritikken han ble til del i 2016 av den russiske MMA-legenden og president for det russiske MMA-forbundet, Fjodor Jemeljanenko, for å ha arrangert et MMA-stevne der også hans tre barn under tolv år gikk kamper mot jevnaldrende. Jemeljanenko påpekte at i Russland har barn under tolv år verken lov til å delta eller overvære MMA-stevner, og at utøverne på stevnet manglet det nødvendige beskyttelsesutstyret påkrevet for alle utøvere under 21 år. , ,
Et filmklipp Khabib Nurmagomedov postet i sosiale medier i august 2018 der hjemløse blir latterliggjort høstet sterk kritikk. Klippet viser hans fetter Abubakar Nurmagomedov tilby uteliggere på en gate i USA penger i bytte mot å ta armhevinger til latter fra resten av følget.
April 2018 ble et filmklipp lagt ut på Internett av et tilfeldig møte mellom Nurmagomedov og den russiske MMA-utøveren Artem Lobov på et hotell i Brooklyn i forkant av stevnet UFC 223. Klippet viste Nurmagomedov konfrontere Lobov med beskyldninger om negative uttalelser om ham. Få dager senere dukket Lobov opp sammen med sin treningspartner Conor McGregor og en gjeng andre utenfor en buss som fraktet Nurmagomedov og flere av utøverne som skulle i aksjon under UFC 223. Provosert over Nurmagomedovs påtrengende og aggressive framtoning overfor sin russiske treningspartner, gikk Conor McGregor til hevnangrep på bussen med en tralle. Resultatet ble en knust vindusrute som skadet to av utøverne inne i bussen. Nurmagomedov og McGregor hadde vært på kollisjonskurs en stund allerede og hendelsen gjorde et oppgjør nærmest uunngåelig. 3.august ble en kamp mellom de to offisielt kunngjort som hovedkampen under stevnet UFC 229 i Las Vegas 6.oktober 2018. Khabib Nurmagomedov vant oppgjøret.
I februar 2019 oppfordret Nurmagomedov lokale myndigheter i Dagestan til sensur av teaterstykker etter at et klassisk italiensk teaterstykke ble vist i et teater i Makhatsjkala. Hans motstand mot teaterstykket han omtalte som pornografi, tiltrakk seg støtte av blant andre Abdulrasjid Sadulajev og det dagestanske muftiatet. Nurmagomedovs utspill førte til at en rekke av skuespillerne som deltok i teaterstykket mottok trusler i sosiale medier.
I kjølvannet av to islamistiske terroraksjoner i Paris og Nice i oktober 2020 vakte Nurmagomedov oppsikt med en skarp fordømmelse av Frankrikes president Emmanuel Macron som han omtalte som avskum. Som respons på Macrons forsvar av det franske satiremagasinet Charlie Hebdos rett til å publisere karikaturtegninger av religiøse skikkelser, påkalte han guds vrede over den franske presidenten med ønsker om at Macron og alle andre som i ytringsfrihetens navn støter følelsene til muslimer får sine ansikter vansiret og ydmykes.
Hypantherus
Hypantherus er en slekt av biller som tilhører familiegruppen bladbiller (Chrysomelidae).
Utseende
Små (ca. 4 millimeter), avlange, brunlige jordlopper. Hodet er forholdsvis stort, minst så bredt som det firkantede pronotum, som er mye smalere enn dekkvingene. Slekten utmerker seg ved at antennenes midtre ledd er utvidete. Dekkvingene har kraftige punktrader.
Levevis
Både larvene og de voksne (imago) billene lever på planter.
Utbredelse
Slekten er utbredt i den neotropiske økosonen.
Jeannie Longo
Hun debuterte i som profesjonell i 1981, og står bokført med nærmere 600 seire. I 2015, i en alder av 56 år, deltok hun i sitt 36. franske mesterskap. Hun konkurrerer både i landeveissykling og banesykling. Noen av hennes største meritter inkluderer:
Ole Gundersen Løvland
Ole Gundersen Løvland (født 14. juli 1839, død 11. juni 1893) var bror av statsminister Jørgen Løvland. Han møtte som varamann på Stortinget i perioden 1886-88 for Lars Liestøl fra 16. mars 1888. Han var medlem av justiskomiteen.
Ole Gundersen Løvland var sparebankkasserer fra 1865, overtok gården Lauvland i 1880 etter sin far. I 1881 ble han ordfører i Evje. I 1892 ble han skattekommisær.
Zulfikar Ali Bhutto
Zulfiqar Ali Bhutto (urdu: ذوالفقار علی بھٹو, sindhi: ذوالفقار علي ڀُٽو, ) (født 5. januar 1928, død 4. april 1979) var Pakistans president fra 1971 til 1973, og statsminister fra 1973 til 1977.
Tidlig liv
Zulfikar Ali Bhutto var sønnen av Khursheed Begum født Lakhi Bai og Shah Nawaz Bhutto som var fra en prominent muslimsk familie. Khursheed Begum, tidligere Lakhi Bai, var født i en hindu-familie som gikk over til islam før hennes ekteskap. Hennes brødre forble hinduer og flyttet senere til India.
Zulfikhar ble født i sine foreldres hjem nær Larkana i det som senere ble provinsen Sindh. Han var deres tredje barn; den førstefødte Sikandar, døde av lungebetennelse 7 år gammel i 1914, og deres andre barn, Imdad Ali, døde av skrumplever 39 år gammel i 1953.
Hans far var en rik landeier, en zamindar, og en fremtredende politiker i Sindh, som hadde en gode kontakter med byråkratiet i Britisk India. Som ung gutt flyttet Bhutto til Worli Seaface i Mumbai (daværende Bombay) for å studere ved the Cathedral and John Connon School. Under denne perioden ble han også en studentaktivist i the League's Pakistan Movement. Etter å ha avsluttet high school, gikk Bhutto videre på Premier College Nazamabad i Sindh. I 1943 ble han gift med Shireen Amir Begum gjennom et arrangert ekteskap (hun døde 19. januar 2003 i Karachi). Han forlot henne senere, for å gifte seg på nytt. I 1947 ble Bhutto tatt opp ved University of Southern California.
Under denne tiden spilte Bhuttos far, Shahnawaz, en kontroversiell rolle i Junagadh-staten (nåværende Gujarat). Etter å ha kommet til makten i et palass-kupp som dewan, sikret han at staten fikk bli med i Pakistan, noe som ble endelig sikret gjennom forhandlinger med India i desember 1947.
I 1949 flyttet Bhutto til USA, hvor han begynte sine studier ved University of California, Berkeley. Her tok han en grad i statsvitenskap. Han ble interessert i teorier om sosialisme, og leverte en rekke forelesninger om sosialisme i islamske land. I juni 1950 reiste Bhutto til England for å studere jus ved Christ Church i Oxford. Han ble ferdig utdannet og godkjent advokat i 1953.
Stig Vervik Ellingsen
Stig Vervik Ellingsen (født 8. september 1981) er en norsk tidligere friidrettsutøver fra Bærum som representerte IL Tyrving.
Zulfikar Ali Bhutto
Tidlig liv
Bhutto giftet seg med sin andre kone, den iransk-kurdiske Begum Nusrat Ispahani, i Karachi 8. september 1951. Deres første barn, datteren Benazir, ble født i 1953. Hun ble etterfulgt av datteren Murtaza i 1954 og Sanam i 1957, og det yngste barnet Shahnawaz Bhutto i 1958. Bhutto tok en stilling som foreleser ved Sindh Muslim College før han begynte å arbeide i et advokatfirma i Karachi. Han tok også over styringen av familiens eiendom og forretninger etter sin fars død.
Politisk karriere
I 1957 ble Zulfikar Ali Bhutto det yngste medlemmet i Pakistans delegasjon til FN. Han holdt et innlegg i forbindelse med «United Nations Sixth Committee on Aggression» den 25. oktober 1957 og ledet den pakistanske delegasjonen til «United Nations Conference on the Law of the Seas» i 1958. Det samme året ble Bhutto landets yngste statsråd, da han ble utnevnt til energiminister av president Muhammad Ayub Khan, som tok makten og erklærte unntakstilstand. Han ble etterhvert også utnevnt til å lede finans-, informasjons- og industridepartementet. Bhutto ble en nær rådgiver til Ayub, hans påvirkningskraft og makt økte, trass i hans unge alder og uerfarenhet i politikk. Bhutto rådet Ayub til å forhandle fram Indus Water Treaty med India i 1960. I 1961 forhandlet Bhutto en oljeleteavtale med Sovjetunionen, som også inneholdt avtaler om økonomisk og teknisk hjelp til Pakistan.
Stig Vervik Ellingsen
Han vant to NM-gull og fem NM-medaljer på 800 meter og stafett i perioden 2002–2005.
Zulfikar Ali Bhutto
Utenriksminister
I 1962 ble Bhutto utnevnt til utenriksminister. Hans raske klatring på maktstigen ga ham stor nasjonal popularitet.
Som utenriksminister endret Bhutto vesentlig på pakistansk politikk mot vesten. Mens han vedlikeholdte Pakistans sentrale rolle innenfor SATO og Central Treaty Organization, begynte Bhutto å skape en politisk kurs som var uavhengig av amerikansk påvirkning. Bhutto kritiserte USA for å gi militær bistand til India under og etter krigen i 1962, noe som ble sett på som en forverring av Pakistans allianse med USA. Bhutto arbeidet også for å forbedre relasjonen med Kina. Bhutto besøkte Peking og hjalp Ayub med å fremforhandle handels- og militære avtaler med det kinesiske regimet, som gikk med på å hjelpe Pakistan på en lang rekke militære og industrielle prosjekter. Bhutto signerte også en grenseavtale 2. mars 1963 som overførte 750 km² av territorium fra pakistansk Kashmir til Kina. Bhutto sørget også for nærmere og bedre forbindelser med land som Indonesia, Saudi-Arabia og andre arabiske land.
Bhutto jobbet for en hardere og mer aggressiv holdning overfor India over Kashmir-konflikten, samt andre saker. En trefning skjedde i august 1965 mellom indiske og pakistanske tropper på grensen som var fremforhandlet av FN. Pakistan håpte å støtte et opprør i indisk-Kashmir mot India. Etter at pakistanske infiltratører ble oppdaget inne på indisk territorium, startet India en større militær operasjon i Kashmir og Punjab. Etter at krigen brøt ut, holdt Bhutto en ildfull tale i FNs sikkerhetsråd, der han fordømte India for aggresjon og erklærte at «we will fight for a thousand years» før han rev i stykker noe papir og stormet ut. Etter to uker med harde kamper, ble begge nasjoner utsatt for sterkt politisk press fra USA, Storbritannia og Sovjetunionen og gikk med på en FN-overvåket våpenhvile. Konflikten forble uavgjort.
Bhutto dro sammen med Ayub til Tasjkent for å forhandle frem en fredsavtale med den indiske statsministeren Lal Bahadur Shastri. Ayub og Shastri ble enige om å utveksle krigsfanger og trekke styrkene tilbake til grensene før krigen. Denne avtalen var dypt upopulær i Pakistan, og førte til stor politisk uro mot Ayubs regime. Bhuttos kritikk av den endelige avtalen førte til en brytning mellom han og Ayub Khan. Etter først å ha benektet ryktene, trakk Bhutto seg i juni 1967 og uttrykte sterk opposisjon til Ayubs regime.
Kunoy (bygd)
Historie
Bygda Kunoy er første gang nevnt i Hundebrevet. Et sagn fra bygda forteller at det høyt oppe på øya Kunoy ligger en planke fra Noas ark. Det vokser muslinger og små konkylier på den. Folk som har gått seg ville i tåken har sett planken, men ingen som har lett etter den har noensinne funnet den. I 1867 ble Kunoyar kirkja reist. For å kunne finansiere kjøpet av altertavle og lysekrone ble man enige om at hver båt skulle gi én fisk til kirken etter hver fisketur. Nabobygda Haraldssund på østkysten er sannsynligvis eldre enn Kunoy, mens Skarð i dag er avfolket. Tidligere var postbåten fra Klaksvík den eneste forbindelsen til omverdenen. Det ble først veiforbindelse mellom Kunoy og Haraldssund i 1988, da en tunnel ble sprengt ut gjennom fjellene, og videre en veidemning over fra Haraldssund til Borðoy. Dette la grunnlaget for at de fleste av Kunoys innbyggere i dag kan arbeide i Klaksvík.
Zulfikar Ali Bhutto
Pakistan Peoples Party
Etter sin avgang fra regjeringen, samlet store menneskemengder seg for å høre på Bhutto sine taler etter hans ankomst til Lahore 21. juni. Han grep tak i en bølge av sinne og opposisjon mot Ayub, og Bhutto begynte å reise over hele landet for å komme med politiske taler. I en tale i oktober 1966, proklamerte Bhutto: «''Islam er vår tro, demokrati er vår politikk, sosialisme er vår økonomi. All makt til folket''».
30. november 1967 grunnla Bhutto Pakistan Peoples Party (PPP) i Lahore, og etablerte en sterk base for politisk støtte fra Punjab, Sindh og blant Muhajir-samfunnene. Bhuttos parti ble en del av pro-demokrati bevegelsen, som inkluderte ulike politiske partier fra hele Pakistan. PPP-aktivister arrangerte store demonstrasjoner og streiker i ulike deler av landet, som økte presset på Ayub om å gå av. Bhutto ble arrestert 12. november 1968, noe som økte den politiske uroen. Etter sin løslatelse, var Bhutto med på en konferanse sammenkalt av Ayub i Rawalpindi, men nektet å gå med på at Ayub skulle fortsette som president og den øst-pakistanske politikeren Sheikh Mujibur Rahmans Six point movement for regional autonomi.
Sovjetunionen under Sommer-OL 1960
Sovjetunionen under Sommer-OL 1960. 284 sportsutøvere, 234 menn og 50 kvinner fra Sovjetunionen deltok i femten sporter under Sommer-OL 1960 i Roma. Det var tredje gangen som Sovjetunionen deltok i et sommer-OL, de ble beste nasjon med førtitre gull-, tjueni sølv- og trettien bronsemedaljer. Vektløfteren Jurij Vlasov var Sovjetunionens flaggbærer under åpningsseremonien.
Zulfikar Ali Bhutto
President i Pakistan
Som president snakket Bhutto til folket via radio og tv: «''My dear countrymen, my dear friends, my dear students, labourers, peasants… those who fought for Pakistan… We are facing the worst crisis in our country's life, a deadly crisis. We have to pick up the pieces, very small pieces, but we will make a new Pakistan, a prosperous and progressive Pakistan''». Han plasserte Yahya i husarrest, fremforhandlet en våpenhvile og beordret løslatelsen av Sheikh Mujib, som ble holdt fanget av hæren. For å gjennomføre dette, reverserte Bhutto dommen over Mujib som ble avsatt tidligere under Rahimuddin Khan som dømte Mujib til døden. Når Bhutto utnevnte en ny regjering, utnevnte han general Gul Hasan som sjef for Hærstaben.
Indre politiske endringer
Bhutto sparket også militære sjefer den 3. mars 1972 etter at de nekte å følge ordre om å slå ned en større politi-streik i Punjab. Han utnevnte general Tikka Khan som den nye sjefen for hærstaben i mars 1972, da han følte at generalen ikke ville blande seg med politiske spørsmål og ville konsentrere seg om å rehabilitere den pakistanske hæren. Bhutto samlet nasjonalforsamlingen 14. april, gjeninnførte unntakstilstand 21. april og instruerte parlamentet til å utforme en ny grunnlov.
Fred med India
Bhutto besøkte India i et møte med statsminister Indira Gandhi og fremforhandlet en formell fredsavtale og løslatelsen av 93.000 pakistanske krigsfanger. De to lederne signerte Shimla-avtalen, som forpliktet begge nasjonene om å etablere en kontrollinje i Kashmir, og påla landene om å løse konflikter gjennom fredelig bilateral dialog. Bhutto lovte også å holde et fremtidig møte om den fredelige løsningen av Kashmir-konflikten og lovte å anerkjenne Bangladesh som egen stat.
Opprør og kupplaner
I januar 1973 ga Bhutto hæren ordre om å slå ned et opprør som var under oppseiling i provinsen Balutsjistan, avsatte regjeringen i provinsen samt i provinsen Nordvestlige Grenseprovinsen. 30. mars ble 59 militære offiserer arrestert av soldater, anklaget for å ha planlagt militærkupp mot Bhutto, som så utnevnte Muhammad Zia-ul-Haq til å lede et militærdomstol for å undersøke og dømme de mistenkte.
Ny grunnlov
Nasjonalforsamlingen godkjente den nye grunnloven, som Bhutto signerte 12. april. Grunnloven erklærte Pakistan som en islamsk republikk med en parlamentarisk styreform.
Statsminister
10. august 1973 ga Bhutto over posisjonen som Pakistans president til Fazal Ilahi Chaudhry, og tok selv posisjonen som statsminister i landet.
Bhutto anerkjente offisielt Bangladesh i juli 1973. Han gjennomførte et offisielt besøk til landet, og fikk kritikk da han la ned blomster på et minnesmerke for bangladeshiske «frihetskjempere». Bhutto fortsatte med å utvikle nærmere relasjoner med Kina, Saudi-Arabia og andre muslimske nasjoner. Bhutto var vert for det andre islamske toppmøtet av muslimske nasjoner i Lahore mellom 22. og 24. februar 1974.
Bhutto fikk massiv kritikk for å ha erklært Ahmadiya-samfunn som ikke-muslimer. Etter å ha mislykket i å hindre sekulære voldsomheter og oppløp, sørget Bhutto og nasjonalforsamlingen for å endre grunnloven slik.
Bhutto intensiverte nasjonaliseringsprogrammene, utvidet statens kontroll over prosessindustrien og forbrukerindustrien. Bhutto sørget også for, etter råd fra Admiral S.M. Ahsan, å få utvidet og åpnet Port Qasim, designet for å øke havnekapasiteten nær Karachi. Men den pakistanske økonomien ble dårligere på grunn av et økende byråkrati og en tilsvarende reduksjon i privat sektor.
I en overraskende avgjørelse i 1976, utnevnte Bhutto Muhammad Zia-ul-Haq som erstatter for general Tikka Khan, og forbigikk dermed fem andre generaler som var foran Zia i rang.
Atomvåpen-programmet
Bhutto regnes som grunnleggeren av Pakistan atomvåpenprogram. Bhutto sørget for at et kjernefysisk energiprogram ble etablert, og åpnet 28. november 1972 den første pakistanske atomreaktoren, bygd i samarbeid med Canada i Karachi. Militariseringen startet allerede i januar 1972, og ble de første årene ledet av General Tikka Khan. Under hans lederskap, utviklet Pakistan seg til å bli den første muslimske staten med atomvåpen.
Folkelig uro og militærkupp
Bhutto begynte å møte omfattende kritikk og økende misnøye underveis i sin periode som statsminister. Innledningsvis ble kritikken ledet av opposisjonslederen Abdul Wali Khan og hans parti National Awami Party (NAP). Trass i en idiologisk liket mellom de to partiene, ble det flere og flere sammenstøt mellom egoer både innenfor og utenfor parlamentet. Det startet med regjeringens avgjørelse om å kaste delstatsregjeringen fra NAP i Balutsjistan for påståtte separatistiske aktiviteter og det kulminerte med forbudet av partiet og arrestasjonen av mesteparten av lederskapet etter dødsfallet til Hayat Khan Sherpao, en nær medarbeider av Bhutto, i en bombeeksplosjon i grensebyen Peshawar.
Det ble også et økende antall med dissidenter innenfor PPP og da lederen av dissidentene Ahmed Raza Kasuri sin far ble myrdet, og Bhutto ble anklaget for å stå bak drapet, ble det uro både offentlig, og innad i partiet. Mektige PPP-ledere som Ghulam Mustafa Khar fordømte Bhutto og oppfordret til protester mot hans regjering. Den politiske krisen i NWFP og Balutsjistan ble intensivert ettersom sivile rettigheter ble opphevet og ca. 100.000 soldater ble sendt dit. Soldatene ble anklaget for å stå bak brudd på menneskerettighetene og mange drap på sivile.
8. januar 1977 dannet flere opposisjonspolitikere det nye partiet Pakistan National Alliance (PNA). Bhutto proklamerte nye valgrunder og PNA deltok i valget. Det endte med valgnederlag for PNA, men partiet nektet å akseptere resultatet og anklaget motstanderne for valgfusk. De anklaget først valgfusk i forbindelse med 14 seter i parlamentet, og endelig på 40, og det endte med en høy grad av boikott av videre valgrunder. Etter en lav valgdeltagelse og boikott fra PNA, ble valgene gjennomført, noe som endte med at PNA erklærte den nyvalgte Bhuttoregjeringen som ulovlig. Muslimske ledere som Maulana Maududi krevde at Bhuttos regime ble fjernet. Etter intens politisk og sivil uro i landet, ble en presset Bhutto nødt til å avholde samtale med lederne for PNA, noe som endte med en avtale om å oppløse parlamentet og gjennomføre nyvalg under en samlingsregjering for nasjonal enhet. Men 5. juli 1977 ble så Bhutto og regjeringen arrestert av soldater lojale til General Zia på hans ordre.
General Zia annonserte innføringen av unntakstilstand, opphevelsen av grunnloven og oppløsningen av parlamentet. Zia ga også ordren om å arrestere sentrale ledere i PPP og PNA, men lovte valg i oktober 1977. Bhutto ble løslatt 29. juli og ble mottatt av en stor mengde tilhengere i sin hjemby Larkana. Han begynte umiddelbart en turne rundt om i Pakistan, der han holdt flere taler til store menneskemengder og planla sitt politiske comeback. Bhutto ble arrestert igjen 3. september før han ble løslatt på kausjon 10 dager senere. Da han fryktet nok en arrestasjon, nominerte han sin kone Nusrat Bhutto til president i Pakistan Peoples Party. Bhutto ble fengslet igjen 17. september sammen med mange av PPP-lederne og aktivister, og ble diskvalifisert fra å delta i valg.
Rettssak og henrettelse
Bhuttos rettssak begynte 24. oktober etter titale om "konspirasjon for mord" på Ahmed Raza Kasuri. Påtalemyndigheten kom med vitnet Masood Mahmood, som hadde vært sjefen for the Federal Security Force under Bhutto. Mahmood vitnet om at Bhutto hadde gitt orden om å drepe Kasuri. Fire menn som ble arrestert og tiltalt som Kasuris mordere vitnet og bekreftet Mahmoods vitnemål. Bhutto hevdet at hæren hadde fabrikkert bevisene og anklaget dommeren Maulvi Mushtaq Ali for å ta ordre fra Zia. The Lahore High Court dømte Bhutto til døden 18. mars 1978.
Mens General Zia publiserte papirer som anklaget Bhutto for valgfusk i forbindelse med valget i 1977, ville Pakistan sin Høyesterett gjennomgå Bhutto sin anke. Høyesterettsjustitiarius S. Anwarul Haq hevet retten til juli 1978, fordi 5 av de 9 dommerne i Høyesterett var villige til å oppheve dommen mot Bhutto. En av de pro-Bhutto dommerne gikk av med pensjon i juli. Høyesterettsjustitiarius S. Anwarul Haq var leder for anke-rettssaken, selv om han hadde nære bånd til Zia, til og med vært fungerende president mens Zia var ute av landet. Bhuttos advokater klarte å sikre Bhutto retten til å føre sin egen sak for Høyesterett. 18. desember 1978 gjorde Bhutto sin framtreden foran et fullpakket rettssal i Rawalpindi og snakket til retten i fire dager sammenhengende. 6. februar 1979 kom dommen fra Høyesterett, i en etnisk delt avgjørelse opprettholdt avgjørelsen med en knapp 4–3 avgjørelse. Bhutto appellerte til retten om å revidere sin avgjørelse, men dette ble avvist 24. mars.
Internasjonalt trykk økte mot General Zia for å omgjøre Bhuttos dødsdom. Selv etter personlige appeller fra forskjellige statsledere, nektet Zia å omgjøre dommen. Bhutto ble henrettet ved henging på morgenen 4. april. Like etter henrettelsen, brøt det ut voldsomme opptøyer i Pakistan, da mange følte at Zia burde møte den samme skjebnen. Liket til Bhutto ble brakt til Larkana, der han ble begravd i en offentlig seremoni nær familiens hjem.
Kritikk og arv
Zulfikar Ali Bhutto fortsetter å være en kontroversiell figur i Pakistan. Mens han er hyllet for å være en nasjonalist, blir han bredt kritisert for opportunisme og undertrykking av sine politiske motstandere. Han startet Pakistan sin atomvåpen-program, gjennomført fredssamtaler med nabolandet India og var mere av en internasjonalist med et sekulært image. Hans sosialistke politikk har fått skylden for å forsinke Pakistan sin økonomiske prosess på grunn av lav produktivitet og høye kostnader. Bhutto er også kritisert for menneskrettighetsbrudd gjennomført av hæren i Balutsjistan. Mange i Pakistans militære, f.eks de nåværende president Pervez Musharraf og tidligere administrator av unntakstilstanden i Balutsjistan general Rahimuddin Khan fordømte Bhutto for å ha skapt krisen som førte til etableringen av Bangladesh. Til tross for alt denne kritikken, og media-rettssaken; er Bhutto fremdeles den mest populære politiske lederen i landet. Bhutto sine handlinger mot opprørert i Balutsjistan får skylden for utbredt sivilt opprør.
Shaheed Zulfikar Ali Bhutto Institute of Science and Technology er oppkalt etter han, hans datter var formann. Hans familie har fortsatt med politisk aktivitet, med først hans kone og så hans datter som ledere av Pakistan Peoples Party. Hans datter Benazir Bhutto ble to ganger statsminister i Pakistan, og ble drept i et attentat 27. desember 2007.
Karl Strømme
Karl Tomas Bergh Strømme (født 26. februar 1976 i Bergen) er en norsk jazztrompetist utdannet ved Norges musikkhøgskole Oslo og Rytmisk Musikkonservatorium i København. Har studert under Arve Henriksen, Jon Eberson og Flemming Agerskov. Han har drevet turnevirksomhet i Skandinavia og tidvis i Europa  som medlem av  The European Youth Jazz Orchestra.
Han leder for tiden Telenor Storband og underviser på Norges musikkhøgskole. Karl Strømme har også komponert musikk for bl.a. for NRK. Strømme er oppvokst i Fredrikstad og på Bygdøy, der han også driver sitt eget lydstudio DynaLyd
I 2004 mottok han Léonie Sonnings musikkpris.
Han er aktuell med bandet Peloton og forventes å slippe CD i 2007. Karl Strømme har tidligere spilt med blant annet Jono El Grande. Sandvika Storband, Gunhild Nyborg, La Mascara Snake, Birgitte Damberg,
Karl Strømme er også dirigent for Uranienborg Skolekorps
12. serierunde i Eliteserien 2021
Kampene i '''12. serierunde i Eliteserien i fotball for menn 2021''' ble spilt mellom søndag 27. juni og søndag 11. juli. .
Antonette Helene Grønn Braarvig
Antonette Helene Grønn Braarvig (født 1901 i Lillesand, død 1987) var en norsk psykiater. Hun var Norges første kvinnelige overlege og sykehusdirektør, ved det psykiatriske Eg sykehus i Kristiansand fra 1946 til 1969.
Braarvig tok medisinsk embetseksamen i 1928 og ble assistentlege ved Rønvik sykehus fram til 1933, da hun ble lege ved Ullevål sykehus. Hun hadde deretter opphold både ved Rikshospitalet, Universitetes psykiatriske klinikk, og Rikshospitalet i Oslo.
Den 1. juni 1946 ble hun utnevnt til første kvinnelige sykehusdirektør i Norge, ved Eg sykehus. Samme år hadde hun blitt godkjent spesialist i psykiatri etter studieopphold i Tyskland og Østerrike. Hun pensjonerte seg i barndomsbyen Lillesand etter 23 år ved Eg.
Under Braarvigs ledelse ble samtlige 86 lobotomiinngrep ved Eg sykehus foretatt.
Antonette Braarvig var søster av forfatteren Hans Braarvig.
Salvador (film)
Salvador er en amerikansk dramafilm fra 1986 som er både skrevet, produsert og regissert av Oliver Stone. Hovedrollen spilles av James Woods, mens sentrale biroller spilles av James Belushi, Michael Murphy, John Savage og Elpidia Carrillo. Filmens handling er lagt til borgerkrigen i El Salvador på begynnelsen av 1980-tallet, der en amerikansk journalist reiser ned for å avdekke grusomhetene. Handlingen er basert på opplevelsene til den amerikanske journalisten Richard Boyle (som forøvrig var med å skrive filmens manus).
Filmen er gjennomgående kritisk til den USA-støttede siden i konflikten og går forholdsvis lang i å beskylde de konservative kreftene i USA for å ha forårsaket grusomhetene i El Salvador på 1980-tallet. Den ble av flere tolket som Oliver Stones personlige angrep på USAs kyniske Mellom-Amerika-politikk.
Salvador ble godt mottatt av kritikerne, men ble ingen publikumssuksess i USA. Filmen ble nominert til Oscar for beste manus og beste mannlige hovedrolle.
Handling
Den sjuskete fotografen Richard Boyle (James Woods) sliter med det meste. Han har økonomiske problemer, kona reiser fra ham, og ingen vil ansette ham som fotograf. Med egne penger og kameraten Dr. Rock (James Belushi) reiser han til konfliktfylte El Salvador for å treffe sin eks-kjæreste og å tjene noen kroner på bildene han tar. Den politiske situasjonen er ekstremt betent, og Richard blir snart revet med. Han treffer en annen krigsjournalist (John Savage) og sammen drar de rundt for å dekke krigshandlingene. De klarer å ta noen enestående bilder der de militære bomber sivile innbyggere. Men i angrepet blir John drept, og Richard får bildene for å dra hjem og vise dem for hele verden. Hjemreisen blir imidlertid meget vanskelig.
Om filmen
Salvador ble godt mottatt av anmelderne og har fått så mye som 91% på Rotten Tomatoes (juni 2011). Den amerikanske filmkritikeren Roger Ebert gav den tre av fire stjerner og skrev: «"Salvador" is long and disjointed and tries to tell too many stories. A scene where Woods debates policy with the U.S. officials sounds tacked on, as if the director and co-writer, Oliver Stone, was afraid of not making his point. But the heart of the movie is fascinating. And the heart consists of Woods and Belushi, two losers set adrift in a world they never made, trying to play games by everybody else's rules».
Anmelderen på den norske filmnettstedet CINERAMA gav den terningkast seks i 2004 og skrev blant annet følgende: «Etter mitt syn er dette en av Oliver Stones aller beste filmer. Det er ypperlige skuespillere i alle roller, ned til den minste statist. Alle virker rett i rollene sine. Krigsscene er nærmest dokumentariske med Oliver Stones håndholdte kamera, som senere ble et varemerke for mannen. Farger og lys gjør at du nesten lukter og føler de svette kroppene som veksler mellom El Salvadors natteliv og de eksplosive krigssituasjonene».
Filmen ble ingen publikumssuksess i USA, hvor den kun innbrakte $1,5 millioner. Filmens produksjonskostnader var på ca $4,5 millioner.
I 1980 gjorde bøndene (Sandinistene) i El Salvador opprør mot det mektige militærstyret i landet, de flyktet opp i fjellene og planla og styrte sin geriljakrig derfra. USA finansierte militæret i landet, og for å legitimere dette kalte de bøndene for kommunistiske revolusjonære. På denne tiden var USA fortsatt meget oppsatt på å bekjempe det de anså som kommunisme og var villig til å gå langt får å oppnå målet. Kommunistene skulle ikke komme til makten i USAs naboland for enhver pris. Denne holdningen styrket seg etter at Ronald Reagan kom til makten i 1981.
Da fire amerikanske hjelpearbeidere, tre av dem nonner, blir voldtatt og drept stopper den amerikanske ambassadøren all militær hjelp til El Salvadors tropper, noe som åpner et vindu for geriljaen. De starter en offensiv som leder til klimakset i filmen, nemlig slaget i Santa Ana, der enda flere uskyldige blir drept. Ambassadøren starter igjen CIAs forsyninger til troppene, og geriljaen blir knust. Drapet på de fire kvinnene ble ”etterforsket” av myndighetene, men ambassadøren nekter å lyve om hva som hendte. De fire ble myrdet av USA støttede tropper, noe som USA ville dekke over for enhver pris. Ambassadøren ble senere sparket.
Friedrich Sarre
Friedrich Sarre (født 22. juni 1864 i Berlin, død 31. mai 1945 i Neubabelsberg) var en tysk kunsthistoriker, arkeolog og forskningsreisende.
Han var professor og direktør for de etterkristne orientalske samlingene i Kaiser-Friedrich-museum i Berlin. Sarre utførte flere betydningsfulle forskningsreiser i Lilleasia, Mesopotamia og Persia. Sammen med Ernst Herzfeld har han utført omfattende utgravninger i det abbasidske kalifsetet Samarra i Mesopotamia; sammen med svensken Fredrik Robert Martin la han planen til den store orientalske kunstutstillingen i München 1910.
Bibliografi
og essays i "Jahrbücher der Kgl. preussischen kunstsammlungen".
Brasiléia
Brasiléia er en kommune i delstaten Acre i nordregionen av Brasil. Kommunen grenser til Bolivia i sør.
Wilhelm Dalls vei
Wilhelm Dalls vei er en del Kristiansunds innfartsvei fra øst. Fra sentrum på Kirkelandet fortsetter Langveien mot øst som Wilhelm Dalls vei over Gomalandet. På Nordlandet går den over i Dalegata. Veien har to bruer, den ene, Viadukten, forbinder Kirkelandet og Gomalandet. Nordsundbrua forbinder Gomalandet og Nordlandet.
Byggingen av denne veien i 1950-åra var et viktig ledd i overgangen fra sjøveis til landeveis transport, også i Kristiansund. Veien erstattet den smale og svingete Freiveien langs Vågens østside som innfartsvei.
Wilhelm Dalls vei har navn etter Wilhelm Dall.
Wilhelm Dalls vei er en del av Riksvei 70.
Paranisopodus
Paranisopodus er en slekt av biller som tilhører den artsrike underfamilien Lamiinae i familien trebukker (Cerambycidae).
Utseende
Middelsstore, tettbygde, langbeinte, brune trebukker. Oversiden er matt og litt knudrete. Antennene er noe lengre enn kroppen hos hannene, noe kortere hos hunnene. Pronotum har en tann et stykke bak midten på hver side. Dekkvingene er tilsmalnende bakover og ender i en tann.
Levevis
Larvene lever i død ved.
Utbredelse
Slekten er i Mellom- og Sør-Amerika, fra Costa Rica i nord til Bolivia i sør.
Rolf Holmboe
Rolf Holmboe (født 26. mars 1917 i Sørfold, død 25. desember 2006) var en norsk psykiater. Han tok medisinsk embetseksamen i 1946. Han var distriktslege i Meløy og vikarlege i Oslo, inntil han begynte i psykiatrien i 1956. Etter stillinger ved Gaustad sykehus og andre distriktssykehus startet han som overlege på mannsavdelingen ved Eg sykehus i Kristiansand i 1963.
Natasha Perdue
Natasha Perdue (født 27. juli 1975) er en britisk vektløfter som konkurrerer i -69 kg. Hun representerte landet sitt under Sommer-OL 2012 i London, der hun kom på 12.-plass.
Rolf Holmboe
Fra 1969 til 1972 var Holmboe administrerende overlege ved Eg sykehus.
27. serierunde i Tippeligaen 2015
Kampfakta
'''Fredag 16. oktober 2015''' <div id="Strømsgodset v Odd">
'''Søndag 18. oktober 2015''' <div id="Molde v Mjøndalen">
<div id="Vålerenga v Sarpsborg 08">
<div id="Rosenborg v Bodø/Glimt">
<div id="Lillestrøm v Haugesund">
<div id="Tromsø v Viking">
Filosofiåret 2019
Filosofiåret 2019 er en oversikt over hendelser, utgivelser og personer med tilknytning til filosofi i 2019.
Dødsfall
musikkritiker og forfatter ||align=center|89 ||align=center| ||
historisk sosiologi og verdenssystemteori ||align=center|88 ||align=center| ||
Dongpo-akademiet
Dongpo-akademiet, eller Dongpo-akademiet for klassisk lærdom (kinesisk: 东坡书院, pinyin: Dōngpō shūyuàn) var et kinesisk akademi på Hainan. Det ble opprinnelig bygd i 1098 til minne om Su Dongpo, som var i eksil her. Zaijiutang (载酒堂) var den bygningen som Su Dongpo bodde og underviste i under eksilet.
Dongpo-akademiet ligger nær byen Zhonghe, 40 km fra Danzhou (Nada). Det er nå en turistattraksjon.